Source: http://www.conta.ro/articol_zoom%20fiscal:%20calculul%20si%20plata%20impozitului%20pe%20profit%20cand%20anul%20fiscal%20e%20diferit%20de%20anul%20calendaristic-7143.html
Timestamp: 2017-12-16 11:12:16+00:00
Document Index: 2561521

Matched Legal Cases: ['articolul 16', 'articolul 16', 'articolul 27', 'articolul 27', 'articolul 27', 'articolul 27']

Zoom fiscal: Calculul si plata impozitului pe profit cand anul fiscal e diferit de anul calendaristic - articole conta.ro
Regasiti, prin cele ce urmeaza, regulile pentru calculul si plata impozitului pe profit in cazul optiunii pentru un an fiscal diferit de anul calendaristic, conform art. 16 alin. (5) din Legea nr. 227/2015 privind Codul fiscal, cu modificarile si completarile ulterioare.
Regula: Anul fiscal este anul calendaristic.
[articolul 16 alineatul (1) din Codul fiscal]
Contribuabilii care au optat, in conformitate cu legislatia contabila*, pentru un exercitiu financiar diferit de anul calendaristic pot opta ca anul fiscal sa corespunda exercitiului financiar.
Contribuabilii comunica organelor fiscale optiunea pentru modificarea anului fiscal pe baza formularului 014 “Notificare privind modificarea anului fiscal” in termen de 15 zile de la data inceperii anului fiscal modificat sau de la data inregistrarii acestora, dupa caz.
[articolul 16 alineatul (5) din Codul fiscal si Ordinul ANAF 587/2016]
*Legislatia contabila in conformitate cu care contribuabilii pot opta pentru un exercitiu financiar
diferit de anul calendaristic, este reprezentata de articolul 27 alineatul (3) si alineatul (5) din
Legea contabilitatii 82/1991, republicata, cu modificarile si completarile ulterioare.
Exercitiul financiar reprezinta perioada pentru care trebuie intocmite situatiile financiare anuale si,
de regula, coincide cu anul calendaristic.
[articolul 27 alineatul (1) si (2) din Legea contabilitatii 82/1991, republicata]
Cu exceptia institutiilor de credit, institutiilor financiare nebancare si altor institutii prevazute expres la alineatul (4) al articolului 27 din Legea contabilitatii, republicata, cu moficarile si completarile
ulterioare, exercitiul financiar poate fi diferit de anul calendaristic:
a) pentru sucursalele cu sediul in România, care apartin unei persoane juridice cu sediul in
strainatate, daca exercitiul financiar difera pentru persoana juridica de care apartin;
b) pentru persoanele juridice cu sediul in România.
[articolul 27 alineatul (3) din Legea conatbilitatii 82/1991, republicata]
Persoanele care opteaza pentru un exercitiu financiar diferit de anul calendaristic, potrivit art. 27
alin. (3) si (5) din Legea conatbilitatii 82/1991, au urmatoarele obligatii:
a) sa intocmeasca si sa depuna raportari contabile anuale la unitatile teritoriale ale Ministerului
Finantelor Publice, in conditiile prevazute la art. 37;
b) sa instiinteze in scris unitatea teritoriala a Ministerului Finantelor Publice despre exercitiul
financiar ales, cu cel putin 30 de zile calendaristice inainte de inceputul exercitiului financiar ales.
Persoanele nou-infiintate depun instiintarea respectiva in termen de 30 de zile calendaristice de la
data infiintarii pe baza formularului S1055 “instiintare privind modificarea exercitiului financiar”.
[articolul 27 alineatul (6) din Legea contabilitatii 82/1991, republicata]
Contribuabilii pot opta, daca doresc, prin formularul 014, pentru un an fiscal diferit de anul calendaristic numai dupa ce au optat pentru un exercitiu financiar diferit de anul calendaristic, prin formularul S1055.